Ssekabaka Daudi Cwa II

Daudi Chwa II KCMG KBE yali kabaka wa Buganda okuva mu 1897 okutuuka mu 1939.Ye  Kabaka wa Buganda owa 34.

 Obulamu bwe 
Yazaalibwa nga 8  Muwakanya (August) 1896, e Mengo. Ye mulenzi owookutaano mu batabani ba  Kabaka Danieri Basammula-Ekkere Mwanga II Mukasa, eyafuga Obuganda, wakati wa 1884 okutuusa mu 1888 ne 1889 okutuusa mu 1897. Nnyina ye yali Naabakyala Evalini Kulabako, Owengabi, nga ye yali omukyala owookuna ku bakyala 16 Kabaka Mwanga be yalina. Yatuuzibwa ku Namulondo mu Muwakanya (August) wa 1897 mu kiseera nga kitaawe amaze okuwaŋŋangusibwa Abafuzi b'amatwale Abangereza. Mukiseera we yafuukira Kabaka ya wa mwaka gumu. Teyakyusa Kibuga, yasigala Mengo mu lubiri olwali olwa kitaawe - Mwanga II. Yasomera ku ssomero lya Kings College Budo. 

Nga 8 August 1914, yaweebwa  ekitiibwa eky'eddaala lya lieutenant mu magye ga Bungereza,"No. 28864". The London Gazette. 7 August 1914. p. 6207  oluvannyuma n'afuulibwa captain nga 22 Mutunda (September) 1917."No. 30349". The London Gazette (Supplement). 23 October 1917. p. 10960. Yayongerwako ekitiibwa kya honorary Companion of the Order of St. Michael and St. George (CMG) mu 1918 New Year Honours,"No. 30451". The London Gazette (Supplement). 28 December 1917. p. 82. era oluvannyuma yayongerwako ekitiibwa kya honorary Knight Commander (KCMG) nga 16 February 1925.https://www.thegazette.co.uk/London/issue/33021/page/1166 Cwa era yayongerwako ekitiibwa kya honorary Knight Commander of the Order of the British Empire (KBE) ku matikkira ga 1937 Coronation Honours."No. 34396". The London Gazette (Supplement). 11 May 1937. p. 3098.  Yayongerwa amayinja okutuuka ku kitiibwa kya Commander of the Order of the Crown owa Belgium mu 1918.

 Abaana be 
Yazaala abaana 36 (abamanyikiddwa); abalenzi 20 n'abawala 16:
OffspringBirthday1. Eva Irini Alice Zalwango15 Ntenvu 19152. Uniya Mary Namaalwa28 Muwakanya 19163. Airini Dulusira Nga'nda Ndagire31 Mukulukusabitungotungo 19164. Kasalina Nnaamukaabya Nassimbwa11 Museenene 19185. George William Mawanda10 Gatonnya 19196. Kasalina Gertrude Tebattagwabwe Nnaabanaakulya30 Ssebaaseka 19197. Margret Julian Lwantale13 Ssebaaseka 19208. Victoria Beatrice Namikka Mpologoma Kamuwanda21 Mukulukusabitungotungo 19209. Frederick Robert Sekamaanya Kayondo17 Museenene 192010. Edisa Manjeri Namirembe Nabweteme19 Ntenvu 192011.  Edward William David Walugembe Mukaabya Kimbugwe22 Mugulansigo 192112.  Alikizandereya Mary Balikanda Nakamaanya11 Kasambula 192113. Albert Victor Wasajja Lumansi17 Kasambula 192414. Victoria Alice Mary Nakalema Nalwoga21 Kasambula 192415. Edward Fredrick David William Muteesa Walugembe19 Museenene 192416. Eva Irini Nacwa24 Mugulansigo 192517. Henry Wasswa Kalemeera8 Kafuumuulampawu 192518. Alfredi Kato Kiggala8 Kafuumuulampawu 192519. Sepiriya Danieri Luswata20 Muzigo 192520. Richard Lumaama26 Mutunda 192521. James Sekannyo Mutebi4 Museenene 192522. Elizabeti Nakabiri Lwamuganwa11 Ssebaaseka 192623. Danieri Mwanga Basammula25 Mukutulansanja 192724. Bowadisiya Nkinzi10 Mugulansigo 192725. Harold Kagolo Kimera7 Kasambula 192726. Ibulaimu Lincoln Ndawula27.  Jeludini NakayengaGatonnya 192828.  Agusiteni Tebandeke23 Kafuumuulampawu 192829.  Juliyani Muggale8 Ssebaaseka 192830.  Yusufu Suuna Lulambulankola28 Ntenvu 192831.  John Christian Lukanga1 Muwakanya 192932.  Onesifulo Jjuuko9 Muzigo 193033.  Egbat Kamaanya25 Muzigo 193034.  Mulondo14 Mukutulansanja 193435. Alexander Ssimbwa21 Muguansigo 193436.  Esteri Mazzi22 Mukutulansanja 1935
Olukalala lw'abaana ba Chwa mu bujjuvu osobola okulusanga ku biwanddiiko ebijuliziddwamu ku muko guno:  Abamu ku baana be abaamanyika ennyo be bano:

 Kabaka Sir Edward Frederick William David Walugembe Luwangula Mutebi Mutesa II, Kabaka wa Buganda owa 35, nga nnyina ye Nnaabakyala Irene Drusilla Namaganda eyeddira Ente.  Ye Pulezidenti wa Uganda eyasooka.
 Omumbejja Victoria Beatrice Namikka Kamuwanda Mpologoma, nga nnyina ye yali  Abisaagi Nabunnya. Mpologoma yazaalibwa mu Kampala, nga 21 Mukulukusabitungotungo (October) 1920. Yatuuzibwa nga Naalinnya wa mwannyina Sir Edward Muteesa II, e Kasubi mu Ntenvu (December) wa 1953. Yafuna ekitiibwa kya 'the Order of the Shield and Spears.
 Omumbejja Irene Drusilla Ndagire, nga nnyina ye Rebeka Nalunkuuma. Yazaalibwa nga 31 Mukulukusabitungotungo (October) 1916 e Lubaga. Yasomera ku Gayaza High School ne ku Buloba College. Yakulirako ekibiina ky'olulimi Oluganda ekya Luganda Society, okuva mu 1953 okutuusa nga 1963.
 Omumbejja Alice Evelyn Zaalwango, nga nnyina ye Miriya Nalule. Yazaalibwa nga 6 Ntenvu 1915. Yatikkirwa nga Naalinnya wa mwannyina, Sir Edward Muteesa II, e Kasubi mu Museenene (November) wa 1939. Yafa ekikutuko (shock) bwe yawulira nti Abangereza abasibiramubbwa (abafuzi b'amatwale)  baali bawaŋŋangusizza Kabaka Muteesa II nga 30 Museenene 1953. Yaweebwa omudaali gw'amafumu n'engabo (medal of Order of the Shield and Spears).
 Omumbejja Margaret Juliana Lwantale, nga nnyina ye Irene Namaganda. Yazaalibwa nga 13 Ssebaaseka mu Kampala mu 1920. Yatikkirwa nga Nassolo wa mwannyina Sir Edward Muteesa II, e Kasubi.
 Omulangira Alexander David Ssimbwa, nnyina ye yali Erina Nambawa. Yazaalibwa mu Kampala nga 21 Mugulansigo, mu 1934. Yakwatibwa n'asibwa mu kkomera era n'atulugunyizibwa amagye ku biragiro bya Obote, oluvannyuma lw'amagye ga Obote okuwamba Olubiri lwa Kabaka e Mmengo mu 1966 n'asindikibwa mu kkomera okumalayo emaka 64 nga bamuvunaana okukola olukwe olutta Obote. Oluvannyuma yeegatta ku lutalo lw'okununula eggwanga olwakulemberwaYoweri Museveni.

 Emyaka gye egyasembayo 
Yakisa omukono (yafiira) mu lubiri lwe e Salaama, akamu ku bubuga obwetoolodde Kampala, nga 22 Museenene (November) mu 1939 ku myaka 43 egy'obuto. Yaterekebwa (yaziikibwa))e Kasubi Nabulagala, nga ye Ssekabaka owookusatu okuziikibwa mu kifo ekyo.

 Ebifaananyi 

 Ekifaananyi kya Sir Daudi Chwa II

 Laba ne 

 Buganda
 Kabaka wa Buganda

 Ebijuliziddwamu 

 External links 

 List of Kings of Buganda